
	Относно Раздел 4 „Варианти на действие. Анализ на въздействията:“
В раздел 1 се посочва, че за осигуряване на социалния отдих на военнослужещите се предвижда броят на служителите по ДРД (допълнителни разписания на длъжностите) за следващите 4 месеца да се увеличи с 298 длъжности - до 3143. 
Съгласно § 1а от Допълнителните и заключителни разпоредби на Постановление № 66 на Министерски съвет от 28.03.1996 г., Министърът на отбраната определя ежегодно числеността на персонала по допълнителни разписания на длъжностите за Министерството на отбраната, Българската армия и структурите на пряко подчинение на министъра на отбраната, като общият средносписъчен брой на назначените по чл. 1, ал. 1 лица не може да бъде повече от 8 на сто спрямо утвърдената обща годишна средносписъчна численост на персонала за Министерството на отбраната, Българската армия и структурите на пряко подчинение на министъра на отбраната. С оглед на това изискване предлагаме в този раздел да се поясни дали е спазено това съотношение. 
Напомняме, че при извършването на предварителна оценка на въздействието се анализират и въздействията върху държавния бюджет. Във връзка с това в оценката следва да се включи информация относно прогнозната стойност и източника на бюджета, необходим за обезпечаване на възнагражденията на цивилните служители, работещи по трудово правоотношение в Министерството на отбраната, Българската армия и структурите на пряко подчинение на министъра на отбраната, за които не се прилагат Законът за държавния служител и чл. 107а от Кодекса на труда. 




	*   Съгласно чл. 17 от Наредбата за обхвата и методологията за извършване на оценка на въздействието, изводите и относимата информация от извършената частична предварителна оценка на въздействието се включват във финансовата обосновка по чл. 35, ал. 1, т. 4 от Устройствения правилник на Министерския съвет и на неговата администрация.

	[bookmark: _GoBack]**   При съгласуването по чл. 32 от Устройствения правилник на Министерския съвет и на неговата администрация кръгът от въпроси, проблеми и решения, разгледани в оценката на въздействието се съпоставя с кръга от въпроси, засегнати в проекта на нормативен акт.

	***   На основание чл. 30б, ал. 4 от Устройствения правилник на Министерския съвет и на неговата администрация е необходимо окончателната оценка на въздействието да бъде съобразена с препоръките от становището.
****   На основание чл. 85, ал. 1 от Устройствения правилник на Министерския съвет и на неговата администрация е необходимо това становище да бъде публикувано заедно с преработената оценка на въздействието и проекта на акт при обществените консултации, провеждани в изпълнение на Закона за нормативните актове.

